text:
получилата искането страна по споразумението или държава от КАРИФОРУМ, подписала настоящото споразумение.
 3. Надлежно упълномощени служители на една от страните или на държава от КАРИФОРУМ, подписала настоящото споразумение, могат със съгласието на другата страна и при условията, определени от последната, да се явят в помещенията на запитания орган или на всеки друг съответен орган, в съответствие с параграф 1, за получаване на информация, от която органът заявител се нуждае за целите на настоящия протокол, свързана с дейности, които са или могат да бъдат операции в нарушение на митническото законодателство.
 4. Надлежно упълномощени служители на една от страните или на държава от КАРИФОРУМ, подписала настоящото споразумение, могат със съгласието на другата страна или държава от КАРИФОРУМ, подписала настоящото споразумение, и при условията, определени от последната, да присъстват при провеждане на разследвания на територията на последната.
 Член 8
 Форма на предоставяне на сведенията
 1. Запитаният орган съобщава на органа заявител резултатите от разследванията в писмен вид, придружени от съответните документи, заверени копия или други книжа.
 2. Тази информация може да бъде в електронен вид.
 3. Оригиналите на документите се изпращат единствено при поискване, в случаите когато заверените копия са недостатъчни. Тези оригинали се връщат при първа възможност.
 Член 9
 Изключения от задължението за оказване на помощ
 1. Оказването на помощ може да бъде отказано или да бъде обвързано с изпълнението на определени условия или изисквания, в случаите когато една от държавите от КАРИФОРУМ, подписали настоящото споразумение, или ЕО като страна по споразумението е на мнение, че помощта по настоящия протокол може да:
 а)
 накърни суверенитета на една от държавите от КАРИФОРУМ, подписали настоящото споразумение, или на държава-членка на Европейския съюз, от която е поискано да предостави помощ съгласно настоящия протокол; или
 б)
 засегне обществения ред, сигурността или други съществени интереси, по-специално в случаите, посочени в член 10, параграф 2; или
 в)
 наруши промишлена, търговска или професионална тайна.
 2. Оказването на помощ може да бъде отложено от запитания орган, с аргумента, че това може да попречи на провеждано разследване, наказетелно преследване или съдебно производство. В такъв случай запитаният орган провежда консултации с органа заявител, за да определи дали може да бъде предоставена помощ при условията, които запитаният орган може да наложи.
 3. Когато органът заявител иска помощ, която самият той не би могъл да окаже, ако такава бъде поискана от него, той трябва да отбележи това в своето искане. В такъв случай запитаният орган е този, който решава как да отговори на такова искане.
 4. В случаите по параграфи 1 и 2 решението на запитания орган и основанията за такова решение следва незабавно да бъдат съобщени на органа заявител.
 Член 10
 Обмен на информация и поверителност
 1. Всяка информация, съобщена под каквато и да е форма в съответствие с настоящия протокол, е с поверителен характер или с ограничен достъп, в зависимост от правилата, приложими във всяка от страните или в държавите от КАРИФОРУМ, подписали настоящото споразумение. За нея се прилага задължението за опазване на служебна тайна и се ползва от защитата, на която подлежи подобна информация съгласно приложимото законодателство на страната или държавата


text:
от КАРИФОРУМ, подписала настоящото споразумение, която я е получила, както и съгласно съответните разпоредби, които се прилагат към органите на Европейската общност.
 2. Лични данни могат да се обменят само в случай, че страната или държавата от КАРИФОРУМ, подписала настоящото споразумение, която може да ги получи, се ангажира да осигури защита на такива данни, която е най-малкото равностойна на прилаганата в този конкретен случай в страната или държавата от КАРИФОРУМ, подписала настоящото споразумение, която може да ги предоставя. За тази цел страните си съобщават взаимно друга информация относно приложимите правила, включително, когато е уместно, относно действащите правни норми на държавите-членки на Европейския съюз.
 3. Използването в рамките на съдебни или административни процедури, започнати по отношение на операции в нарушение на митническото законодателство, на информация, получена на основание на настоящия протокол, се счита за съответстващо на целите на настоящия протокол. Поради това в своите протоколи относно доказателства, заключения и свидетелски показания, и в рамките на производства и обвинения, повдигнати пред съдилищата, страните или държавите от КАРИФОРУМ, подписали настоящото споразумение, могат да използват като доказателство получената информация и документите, с които са направили справка в съответствие с разпоредбите на настоящия протокол. Компетентният орган, който е предоставил тази информация или е дал достъп до тези документи, се уведомява за това използване.
 4. Получената информация се използва единствено за целите на настоящия протокол. Когато една от страните или държавите от КАРИФОРУМ, подписали настоящото споразумение, желае да използва тази информация за други цели, тя трябва да получи предварителното писмено съгласие на органа, предоставил информацията. В такъв случай това използване подлежи на всички ограничения, установени от този орган.
 Член 11
 Вещи лица и свидетели
 Служител на запитания орган може да бъде оправомощен да се яви в рамките, определени от предоставените му правомощия, като вещо лице или свидетел по съдебни или административни производства по въпросите, обхванати от настоящия протокол, и да представи предмети, документи или техни заверени копия, които могат да се окажат необходими при съответните производства. В искането за явяване трябва по-специално да бъде посочено пред кой съдебен или административен орган трябва да се яви служителят, по какви въпроси и въз основа на каква квалификация или в какво качество служителят ще бъде разпитван.
 Член 12
 Разходи, свързани с помощта
 Страните или държавите от КАРИФОРУМ, подписали настоящото споразумение, се отказват от всякакви взаимни претенции за възстановяване на разходите по прилагането на настоящия протокол, освен при необходимост по отношение на разходите за вещи лица и свидетели, както и за устни и писмени преводачи, които не са държавни служители.
 Член 13
 Прилагане
 1. Прилагането на настоящия протокол се възлага, от една страна, на митническите органи на държавите от КАРИФОРУМ, подписали настоящото споразумение, а от друга страна — на компетентните служби на Комисията на Европейските общности и, при необходимост, на митническите органи на държавите-членки на Европейския съюз. Те вземат решения относно всички практически мерки и разпоредби, необходими за неговото прилагане, като вземат предвид действащите правила, и по-специално тези в областта на защитата на данните. Те могат да препоръчат на компетентните органи изменения, които според тях следва да бъдат внесени в

type: contracts

jurisdiction: EU


text:
настоящия протокол.
 2. Страните и държавите от КАРИФОРУМ, подписали настоящото споразумение, провеждат консултации помежду си и впоследствие взаимно се информират относно подробните правила за прилагане, приети в съответствие с разпоредбите на настоящия протокол.
 Член 14
 Други споразумения
 1. Като се вземат предвид съответните области на компетентност на Европейската общност и държавите-членки на Европейския съюз, разпоредбите на настоящия протокол:
 а)
 не засягат задълженията на страните и на държавите от КАРИФОРУМ, подписали настоящото споразумение, произтичащи от други международни споразумения или конвенции,
 б)
 се считат за допълнителни към споразуменията за взаимопомощ, които са сключени или могат да бъдат сключени между отделни държави-членки на Европейския съюз и държавите от КАРИФОРУМ, подписали настоящото споразумение.
 2. Разпоредбите на настоящия протокол не засягат разпоредбите на Европейската общност, уреждащи предаването между компетентните служби на Комисията на Европейските общности и митническите органи на държавите-членки на Европейския съюз на всякаква информация, получена съгласно настоящия протокол, която може да представлява интерес за Европейската общност.
 3. Независимо от разпоредбите на параграф 1, разпоредбите на настоящия протокол имат предимство пред разпоредбите на всички двустранни споразумения за взаимопомощ, които са сключени или могат да бъдат сключени между отделни държави-членки на Европейския съюз и някоя от държавите от КАРИФОРУМ, подписали настоящото споразумение, в случай че разпоредбите на последните се окажат несъвместими с разпоредбите на настоящия протокол.
 4. По отношение на въпроси, свързани с прилагането на настоящия протокол, страните по споразумението провеждат консултации помежду си за тяхното разрешаване в рамките на Специалния комитет по митническо сътрудничество и улесняване на търговията, създаден съгласно член 36 от Споразумението за икономическо партньорство КАРИФОРУМ—ЕО.
 ПРОТОКОЛ III
 Относно сътрудничеството в областта на културата
 СТРАНИТЕ И ДЪРЖАВИТЕ ОТ КАРИФОРУМ, ПОДПИСАЛИ НАСТОЯЩОТО СПОРАЗУМЕНИЕ,
 Като ратифицираха Конвенцията на ЮНЕСКО за опазване и насърчаване на многообразието от форми на културно изразяване, приета в Париж на 20 октомври 2005 г. и влязла в сила на 18 март 2007 г., или като възнамеряват да я ратифицират в най-скоро време;
 Като възнамеряват да прилагат ефективно конвенцията на ЮНЕСКО и да си сътрудничат в рамките на нейното прилагане, като се основават на принципите на конвенцията и като развиват дейност в съответствие с нейните разпоредби, и по-специално в съответствие с членове 14, 15 и 16 от нея;
 Като признават значението на различните видове културна индустрия и разностранния характер на продуктите и услугите в областта на културата като дейности с културна, икономическа и социална стойност;
 Като признават, че насърчаваният от настоящото споразумение процес на регионална интеграция е неразделна част от всеобхватна стратегия, целта на която е да насърчава справедливото развитие и засилването на икономическото, търговското и културното сътрудничество между страните;
 Като припомнят, че целите на настоящия протокол се допълват и подкрепят от съществуващите и изготвяните в бъдеще политически инструменти, които се управляват в други рамки, с цел:
 а)
 културното измерение да бъде включено на всички равнища на сътрудничеството за развитие, и по-специално в областта на образованието;
 б)
 по-нататъшно укрепване на капацитета и независимостта на културната индустрия на страните;
 в)
 да се насърчава културното съдържание от местен и регионален характер;
 Като признават, че опазването и насърчаването на културното многообразие е необходимо условие


text:
за успешния диалог между културите;
 Като признават, че опазването и насърчаването на културното наследство, както и насърчаването на неговото признаване от местното население и признаването на неговата ценност е начин за изразяване на културната идентичност;
 Като подчертават значението на улесняването на културното сътрудничество между страните, като в зависимост от всеки отделен случай за тази цел се взема предвид inter alia степента на развитие на културните индустрии, равнището и структурната небалансираност на културния обмен, както и съществуването на преференциални схеми за насърчаване на културното съдържание от местен и регионален характер,
 СЕ СПОРАЗУМЯХА ЗА СЛЕДНОТО:
 Член 1
 Приложно поле, цели и определения
 1. Без да се засягат останалите разпоредби на настоящото споразумение, настоящият протокол определя рамката, в която страните си сътрудничат с цел улесняване на обмена на културни дейности, продукти и услуги, включително в аудиовизуалния сектор.
 2. Като опазват и доразвиват своя капацитет за изготвяне и прилагане на собствени културни политики с цел опазване и насърчаване на културното многообразие, страните си сътрудничат за подобряване на условията, регулиращи обмена на културни дейности, продукти и услуги между тях, и за премахване на структурната небалансираност и несъответствията, които евентуално могат да съществуват при този обмен.
 3. Определенията и понятията, използвани в настоящия протокол, са използваните в Конвенцията на ЮНЕСКО за опазване и насърчаване на многообразието от форми на културно изразяване, приета в Париж на 20 октомври 2005 г.
 4. Освен това за целите на настоящия протокол изразът „творци и други специалисти и културни дейци“ означава физическите лица, които осъществяват културните дейности, произвеждат продукти в областта на културата или участват в прякото предоставяне на услуги в областта на културата.
 РАЗДЕЛ 1 — ХОРИЗОНТАЛНИ РАЗПОРЕДБИ
 Член 2
 Културен обмен и диалог
 1. Страните се стремят да увеличават своя капацитет за определяне и изготвяне на културни политики, да развиват своите културни индустрии и да подобряват възможностите на страните за обмен на културни продукти и услуги, включително чрез преференциално третиране.
 2. Страните си сътрудничат за постигане на по-високо ниво на взаимно разбирателство и по-активен обмен на информация по въпроси от аудиовизуалната и културната област чрез диалог между ЕО и КАРИФОРУМ, както и по отношение на добрите практики в областта на защитата на правата на интелектуална собственост. Този диалог ще се осъществява в рамките на механизмите, установени в настоящото споразумение, както и рамките на други подходящи форуми, ако и когато това е целесъобразно.
 Член 3
 Творци и други специалисти и културни дейци
 1. Страните и държавите от КАРИФОРУМ, подписали настоящото споразумение се ангажират да улесняват в съответствие с тяхното законодателство влизането и временния престой на тяхна територия на творци и други специалисти и културни дейци от другата страна или, при необходимост, от държавите от КАРИФОРУМ, подписали настоящото споразумение, които не могат да се възползват от задълженията, поети в съответствие с дял II от споразумението, и са или:
 а)
 творци, актьори, технически работници и други специалисти и културни дейци от другата страна, които участват в заснемането на кинематографски филми или телевизионни програми, или
 б)
 творци и други специалисти и културни дейци, като творци и учители в областта на визуалните и пластичните


text:
изкуства или на сценичните произведения, композитори, автори, доставчици на услуги в областта на развлекателната индустрия и други подобни специалисти и дейци от другата страна, които участват в културни дейности, като например музикални записи, или които допринасят активно за организирането на културни събития, като литературни изложения и фестивали,
 при условие, че те не са заети в предлагането срещу възнаграждение на услугите си на широката публика или в предоставяне на услугите си, не получават лично никакво възнаграждение от източник, разположен на територията на страната, в която временно пребивават, и не участват в предоставянето на услуга в рамките на договор, сключен между юридическо лице, което няма търговско присъствие на територията на страната, в която творецът или културният деец пребивава временно, и потребител от същата тази страна.
 2. При необходимост влизането и временният престой на територията на ЕО като страна или на територията на държавите от КАРИФОРУМ, подписали настоящото споразумение, се разрешава за период, не по-дълъг от 90 дни в рамките на всеки период от 12 месеца.
 3. Страните и държавите от КАРИФОРУМ, подписали настоящото споразумение, се стремят да улесняват в съответствие с тяхното законодателство обучението и по-активните контакти между творците и другите специалисти и културни дейци, като например:
 а)
 театрални продуценти, певчески групи, музикални ансамбли и оркестри;
 б)
 автори, поети, композитори, скулптори, артисти и други независими творци;
 в)
 творци и други специалисти и културни дейци, които участват в прякото предоставяне на услуги в циркове и атракционни паркове и на други подобни развлекателни услуги, както и по време на фестивали и карнавали;
 г)
 творци и други специалисти и културни дейци, които участват в прякото предоставяне на бални услуги, на дискотечни услуги и на уроци по танци;
 д)
 участници и организатори на карнавала „мас“ (mas).
 Член 4
 Техническа помощ
 1. Страните се стремят да предоставят техническа помощ на държавите от КАРИФОРУМ, подписали настоящото споразумение, с цел да ги подпомагат при развитието на техните културни индустрии, разработването и прилагането на културни политики и насърчаването на производството и обмена на продукти и услуги в областта на културата.
 2. При спазване на разпоредбите на член 7 от споразумението, страните се споразумяват да си сътрудничат, включително като улесняват подпомагането посредством различни мерки, inter alia чрез обучение, обмен на информация, на експертни мнения и на опит, и да си предоставят съвети относно разработването на политики и законодателство, както и относно използването и трансфера на технологии и на ноу-хау. Техническата помощ може също така да улесни сътрудничеството между частните дружества, неправителствените организации и публично-частните партньорства.
 РАЗДЕЛ 2 — СЕКТОРНИ РАЗПОРЕДБИ
 Член 5
 Сътрудничество в аудиовизуалната област, включително в областта на кинематографията
 1. Страните насърчават договарянето на нови споразумения за съвместни продукции, както и изпълнението на съществуващите такива споразумения между една или няколко от държавите-членки на Европейския съюз и една или няколко от държавите от КАРИФОРУМ, подписали настоящото споразумение.
 2. Страните и държавите от КАРИФОРУМ, подписали настоящото споразумение, улесняват в съответствие с тяхното законодателство достъпа до своя пазар на съвместни продукции, осъществени между един или няколко продуцента от ЕО като страна по споразумението и един или няколко продуцента от държавите от КАРИФОРУМ,


text:
подписали настоящото споразумение, включително чрез предоставяне на преференциално третиране и при спазване на разпоредбите на член 7 от настоящото споразумение, включително чрез улесняване на подпомагането посредством организирането на фестивали, семинари и подобни инициативи.
 а)
 Съвместно продуцираните аудиовизуални творби се ползват от предвидения в параграф 2 преференциален достъп до пазара на ЕО като страна по споразумението под формата на „европейски произведения“ в съответствие с член 1, буква н), подточка i) от Директива 89/552/ЕИО (1), за целите на изискванията за насърчаване на аудио-визуалните творби, съгласно разпоредбите на член 3и, параграф 1 и на член 4, параграф 1 от тази директива. Подобно преференциално третиране може да бъде приложено при следните условия:
 —
 съвместно продуцираните аудиовизуални творби се осъществяват от предприятия, които са притежавани и продължават да бъдат притежавани или пряко, или чрез мажоритарно участие, от държава-членка на Европейския съюз или държава от КАРИФОРУМ, подписала настоящото споразумение, и/или от граждани на държава-членка на Европейския съюз или на държава от КАРИФОРУМ, подписала настоящото споразумение;
 —
 директорът(ите) или управителят(ите), представлящ(и) предприятията-копродуценти, са с гражданство на една от държавите-членки на Европейския съюз и/или на държава от КАРИФОРУМ, подписала настоящото споразумение;
 —
 едновременно а) общият размер на финансовото участие на един или няколко продуцента от ЕО като страна по споразумението (взети заедно), и б) общият размер на финансовото участие на един или няколко продуцента от държавите от КАРИФОРУМ, подписали настоящото споразумение (взети заедно), не е по-малък от 20 % и не надвишава 80 % от общата сума на разходите по продукцията.
 б)
 Страните осигуряват редовно наблюдение на прилагането на буква а) и докладват за всеки проблем, който може да възникне в това отношение, на създадения съгласно настоящото споразумение Комитет по търговия и развитие КАРИФОРУМ—ЕО.
 в)
 Когато една или повече държави от КАРИФОРУМ, подписали настоящото споразумение, са въвели преференциални схеми за популяризиране на културно съдържание с местен или регионален характер, заинтересованите държави от КАРИФОРУМ, подписали настоящото споразумение, разширяват обхвата на предимствата по тези схеми, свързани с преференциалния достъп до пазара, така че да включи съвместните продукции, осъществявани от продуценти от ЕО като страна по споразумението и от държавите от КАРИФОРУМ, подписали настоящото споразумение, при условията, предвидени в буква а).
 3. Страните и държавите от КАРИФОРУМ, подписали настоящото споразумение, потвърждават отново ангажимента си по отношение използването на международни и регионални стандарти с цел осигуряване на съгласуваност и оперативна съвместимост на технологиите в аудиовизуалната област, като по този начин допринасят за засилване на културния обмен. Те си сътрудничат за изпълнението на тази цел.
 4. Страните и държавите от КАРИФОРУМ, подписали настоящото споразумение, се стремят да улесняват отдаването под наем и на лизинг на необходимата техника и оборудване, като например радио- и телевизионно оборудване, музикални инструменти и оборудване за студийни записи, с цел създаване и запис на аудио-визуални творби.
 5. Страните и държавите от КАРИФОРУМ, подписали настоящото споразумение, се стремят да улесняват цифровизирането на аудиовизуалните архиви в държавите от КАРИФОРУМ, подписали настоящото споразумение.
 Член 6
 Временен внос на техника и оборудване за целите на заснемането на кинематографски филми и телевизионни програми
 1. Всяка от страните насърчава, когато е целесъобразно, популяризирането на своята


text:
територия като място за заснемане на кинематографски филми и телевизионни програми.
 2. Независимо от разпоредбите на дял I от споразумението, страните и държавите от КАРИФОРУМ, подписали настоящото споразумение, планират и разрешават в съответствие с тяхното законодателство временния внос от територията на една от страните на територията на другата страна на техника и оборудване, необходими за заснемането на кинематографски филми и телевизионни програми от специалисти и културни дейци.
 Член 7
 Сценични изкуства
 1. При спазване на разпоредбите на член 7 от настоящото споразумение, страните се стремят да си сътрудничат, в съответствие с тяхното законодателство, включително като улесняват по-тесните контакти между изпълнителите на сценични изкуства в области като обмена на специалисти и професионалното обучение, и по-специално участието в прослушвания, развитието на мрежи и насърчаване на свързването в мрежа.
 2. Страните и държавите от КАРИФОРУМ, подписали настоящото споразумение, насърчават съвместните продукции в областта на сценичните изкуства между продуценти от една или няколко от държавите-членки на Европейския съюз и една или няколко от държавите от КАРИФОРУМ, подписали настоящото споразумение.
 3. Страните и държавите от КАРИФОРУМ, подписали настоящото споразумение, насърчават изработването на международни стандарти в областта на технологиите на театралното изкуство и използването на пана за театрални сцени, включително посредством съответните органи по стандартизация. Те създават условия за по-тясно сътрудничество за изпълнението на тази цел.
 Член 8
 Публикации
 При спазване на разпоредбите на член 7 от настоящото споразумение, страните се договарят да си сътрудничат, в съответствие с тяхното законодателство, включително като улесняват обмена и разпространението на публикации на другата страна в области, като:
 а)
 организиране на панаири, семинари, литературни събития и други подобни събития, свързани с публикации, включително на мобилни структури за четения пред публика;
 б)
 улесняване осъществяването на съвместни публикации и преводи;
 в)
 улесняване на обмена и професионалното обучение на библиотекари, писатели, преводачи, книжари и издатели.
 Член 9
 Опазване на обекти и исторически паметници
 При спазване на разпоредбите на член 7 от настоящото споразумение, страните се договарят да си сътрудничат, включително като улесняват прилагането на мерки за насърчаване на обмена на експертни становища и най-добри практики, свързани с опазването на обекти и исторически паметници, като се взема предвид мисията на ЮНЕСКО в подкрепа на световното наследство, включително чрез улесняване на обмена на експерти, сътрудничество в областта на професионалното обучение, по-добро информиране на обществеността по места и предоставяне на съвети относно опазването на историческите паметници и защитените територии, както и относно законодателството и прилагането на мерки, свързани с това наследство, и по-специално неговото включване в живота на местните жители. Това сътрудничество се осъществява в съответствие със законодателството на страните и държавите от КАРИФОРУМ, подписали настоящото споразумение, и не може да влиза в противоречие с резервите, посочени в поетите от тях задължения в приложение IV към настоящото споразумение.
 (1) Директива 89/552/EИО на Европейския парламент и на Съвета ат 3 октомври 1989 г. за координирането на някои разпоредби, установени в действащи закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (
 Официален вестник на Европейските общности L 298, 17.10.1989 г., стр. 23). Директива, последно изменена с


text:
Директива 2007/65/EО (ОВ L 332, 18.12.2007 г., стр. 27).
 ЗАКЛЮЧИТЕЛЕН АКТ
 Представителите на:
 АНТИГУА И БАРБУДА,
 ОБЩНОСТТА НА БАХАМИТЕ,
 БАРБАДОС,
 БЕЛИЗ,
 ДОМИНИКА,
 ДОМИНИКАНСКАТА РЕПУБЛИКА,
 ГРЕНАДА,
 РЕПУБЛИКА ГВИАНА,
 ХАИТИ,
 ЯМАЙКА,
 СЕЙНТ КИТС И НЕВИС,
 СЕЙНТ ЛУСИЯ,
 СЕЙНТ ВИНСЕНТ И ГРЕНАДИНИ,
 РЕПУБЛИКА СУРИНАМ,
 РЕПУБЛИКА ТРИНИДАД И ТОБАГО,
 наричани по-долу „държавите от КАРИФОРУМ“,
 от една страна, и
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 ИТАЛИАНСКАТА РЕПУБЛИКА,
 РЕПУБЛИКА КИПЪР,
 РЕПУБЛИКА ЛАТВИЯ,
 РЕПУБЛИКА ЛИТВА,
 ВЕЛИКОТО ХЕРЦОГСТВО ЛЮКСЕМБУРГ,
 РЕПУБЛИКА УНГАРИЯ,
 МАЛТА,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 РЕПУБЛИКА ПОЛША,
 ПОРТУГАЛСКАТА РЕПУБЛИКА,
 РУМЪНИЯ
 РЕПУБЛИКА СЛОВЕНИЯ,
 СЛОВАШКАТА РЕПУБЛИКА,
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 Договарящи страни по Договора за създаване на Европейската общност и Договора за Европейския съюз, наричани по-долу „държавите-членки на Европейския съюз“,
 и
 ЕВРОПЕЙСКАТА ОБЩНОСТ,
 от друга страна,
 на срещата си в Бриджтаун, Барбадос на петнадесети октомври две хиляди и осма година за подписването на Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна, при подписване на споразумението:
 —
 приеха следните приложения, протоколи и съвместни декларации, и Joint Statement:
 —
 ПРИЛОЖЕНИЕ I: Мита при износ
 —
 ПРИЛОЖЕНИЕ II: Мита върху продукти с произход от държавите от КАРИФОРУМ
 —
 ПРИЛОЖЕНИЕ III: Мита върху продукти с произход от ЕО като страна по споразумението
 —
 ПРИЛОЖЕНИЕ IV: Списък на задълженията относно инвестициите и търговията в сферата на услугите
 —
 ПРИЛОЖЕНИЕ V: Информационни центрове (съгласно член 86)
 —
 ПРИЛОЖЕНИЕ VI: Поръчки, попадащи в обхвата на споразумението
 —
 ПРИЛОЖЕНИЕ VII: Средства за публикуване
 —
 ПРОТОКОЛ I: относно определението на понятието „продукти с произход“ и методите на административно сътрудничество
 —
 ПРОТОКОЛ II: относно административната взаимопомощ по митнически въпроси
 —
 ПРОТОКОЛ III: относно сътрудничеството в областта на културата
 В ДОКАЗАТЕЛСТВО ЗА КОЕТО долуподписаните упълномощени представители полагат подписите си под настоящия заключителен акт.
 Съставено в Бриджтаун, Барбадос на петнадесети октомври две хиляди и осма година.
 Hecho en Bridgetown, Barbados, el quince de octubre de dosmile ocho.
 V Bridgetownu na Barbadosu dne patnáctého října dva tisíce osm.
 Udfærdiget i Bridgetown, Barbados, den femtende oktober to tusind og otte.
 Geschehen zu Bridgetown, Barbados, am fünfzehnten Oktober zweitausendacht.
 Kahe tuhande kaheksanda aasta oktoobrikuu viieteistkümnendal päeval Bridgetownis Barbadosel.
 Έγινε στο Bridgetown των Μπαρμπάντος, στις δέκα πέντε Οκτωβρίου δύο χιλιάδες οκτώ.
 Done at Bridgetown, Barbados on the fifteenth day of October in the year two thousand and eight.
 Fait à Bridgetown, la Barbade, le quinze octobre deux mille huit.
 Fatto a Bridgetown, Barbados, addì quindici ottobre duemilaotto.
 Bridžtaunā, Barbadosā, divtūkstoš astotā gada piecpadsmitajā oktobrī.
 Priimta Bridžtaune, Barbadose, du tūkstančiai aštuntų metų spalio penkioliktą antrą dieną.
 Kelt Bridgetownban, Barbadoson a kétezer-nyolcadik év október tizenötödik napján.
 Magħmul fi Bridgetown, il-Barbados fil-ħmistax-il jum ta' Ottubru tas-sena elfejn u tmienja.
 Gedaan te Bridgetown, Barbados, de vijftiende oktober tweeduizend acht.
 Sporządzono w Bridgetown na Barbadosie dnia piętnastego października roku dwa tysiące ósmego.
 Feito em Bridgetown, Barbados, em quinze de Outubro de dois mil e oito.
 Încheiat la Bridgetown, Barbados, la cincisprezece octombrie două mii opt.
 V Bridgetowne na


text:
Barbadose dňa pätnásteho októbra dvetisícosem.
 V Bridgetownu, Barbados, dne petnajstega oktobra leta dva tisoč osem.
 Tehty Bridgetownissa Barbadoksessa viidentenätoista päivänä lokakuuta vuonna kaksituhattakahdeksan.
 Utfärdad i Bridgetown, Barbados, den femtonde oktober tjugohundraåtta.
 For Antigua and Barbuda
 For the Commonwealth of the Bahamas
 For Barbados
 For Belize
 For the Commonwealth of Dominica
 Por la República Dominicana
 For Grenada
 For the Republic of Guyana
 Pour la République d'Haïti
 For Jamaica
 For Saint Christopher and Nevis
 For Saint Lucia
 For Saint Vincent and the Grenadines
 Voor de Republiek Suriname
 For the Republic of Trinidad and Tobago
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de France Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
 Diese unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 За Република България
 Za Českou republiku
 På Kongeriget Danmarks vegne
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 Por el Reino de España
 Pour la République française
 Per la Repubblica italiana
 Για την Κυπριακή Δημοκρατία,
 Latvijas Republikas vārdā
 Lietuvos Respublikos vardu
 Pour le Grand-Duché de Luxembourg
 A Magyar Köztársaság részéről
 Għall Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейската общност
 Por la Comunidad Europea
 Za Evropské společenstvi
 For Det Europæiske Fællesskab
 Für die Europäische Gemeinschaft
 Euroopa Ühenduse nimel
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Eiropas Kopienas vārdā
 Europos bendrijos vardu
 az Európai Közösség részéről
 Għall-Komunità Ewropea
 Voor de Europese Gemeenschap
 W imieniu Wspólnoty Europejskiej
 Pela Comunidade Europeia
 Pentru Comunitatea Europeană
 Za Európske spoločenstvo
 za Evropsko skupnost
 Euroopan yhteisön puolesta
 På Europeiska gemenskapens vägnar
 СЪВМЕСТНИ ДЕКЛАРАЦИИ
 СЪВМЕСТНА ДЕКЛАРАЦИЯ ОТНОСНО СЪТРУДНИЧЕСТВОТО ЗА РАЗВИТИЕ
 Страните признават значителните предизвикателства относно адаптирането, които прилагането на настоящото споразумение поражда, по-специално за държавите от КАРИФОРУМ с по-малки по мащаб икономики. Страните споделят мнението, че значителен брой задължения, поети в рамките на настоящото споразумение, ще наложат бързото започване на реформи. Страните също така признават значението на регионалната инфраструктура като важно средство, позволяващо на държавите от КАРИФОРУМ да се възползват в максимална степен от възможностите, предлагани от настоящото споразумение.
 Страните отново потвърждават значението на използването по най-ефективен начин на финансовите ресурси за развитие, за постигане на целите на настоящото споразумение, за максимално увеличение на потенциала им и улесняване на правилното му прилагане, както и за подкрепа на Визията за развитие на КАРИКОМ. Страните отбелязват наличието на сума от 165 милиона евро за финансиране на Регионалната индикативна програма за Карибския регион (CRIP) в рамките на Десетия ЕФР


text:
и припомнят, че съгласно ревизираното споразумение от Котону, за периода 2014—2020 г. ще бъде договорен протокол, който ще бъде продължение на настоящия финансов протокол. Страните признават също така, че финансовите средства, определени за Регионалната индикативна програма за Карибския регион в рамките на Десетия ЕФР, трябва да бъдат допълнени от вноски на държавите-членки на Европейския съюз (ЕС) за подпомагане на търговията.
 В съответствие както със стратегията на ЕС за подпомагане на търговията, приета през октомври 2007 г., така и с инструментите за финансиране, посочени в член 7 от част I на настоящото споразумение, държавите-членки на Европейския съюз потвърждават намерението си да гарантират, че справедлива част от задълженията на държавите-членки за подпомагане на търговията ще бъдат в полза на държавите от АКТБ от Карибския регион, включително за финансиране на програмите, свързани с прилагането на настоящото споразумение.
 Страните са съгласни относно ползата от механизмите за регионално развитие, включително от фонд за регионално развитие, достъпен за всички държави от КАРИФОРУМ, за мобилизиране и канализиране на ресурсите за развитие в рамките на споразумението за икономическо партньорство, предоставяни от Европейския съюз и останалите потенциални донори. В това отношение Европейската комисия и държавите-членки на Европейския съюз ще предвидят правила, необходими за функциониране на Фонда за развитие на КАРИКОМ, след като той бъде създаден, с цел да му бъдат предоставени ресурсите, необходими за подкрепа на изпълнението на програмите, свързани с прилагането на настоящото споразумение, както и за подкрепа на свързаните с него мерки по адаптиране и извършване на икономически реформи. Вноската на ЕС ще допълва вноските на държавите от Карибския регион и останалите донори.
 Страните са съгласни на най-неотложните нужди относно сътрудничеството за развитие на държавите от КАРИФОРУМ, свързани с прилагането на настоящото споразумение, да бъде отделено приоритетно внимание при изготвяне на програма за разпределение на ресурсите, по-специално на тези, които са предоставени в рамките на Десетия ЕФР.
 СЪВМЕСТНА ДЕКЛАРАЦИЯ ОТНОСНО БАНАНИТЕ
 Страните признават значението на бананите за икономическото развитие на определени държави от КАРИФОРУМ по отношение на заетостта, валутните курсове и социалната и политическа стабилност.
 Те също така признават, че износът на банани от КАРИФОРУМ към ЕС в миналото е бил улеснен от подпомагане под формата на значителни митнически преференции и че поддържането на такива преференция в течение на възможно най-продължителен период ще позволи да се увеличат ползите от настоящото споразумение.
 Държавите от КАРИФОРУМ също така считат, че евентуалното намаляване на НОН митата и прилагането на споразумения за свободна търговия между ЕО като страна по споразумението и някои трети държави би могло да предизвика значителни проблеми за конкуренцията в банановия сектор в някои държави от КАРИФОРУМ.
 В рамките на инструментите за финансиране на Европейската общност, двете страни ще вземат решение относно програмите за разпределяне на финансови средства, в допълнение към дейностите, които вече се финансират, и като вземат предвид вече наличните финансови средства по специалната рамка за подпомагане (СРП), за оказване на помощ на производителите на банани от КАРИФОРУМ за адаптиране към новите предизвикателства, включително дейностите за увеличаване на производителността и конкурентоспособността в областите на жизнеспособно производство, развитието на алтернативи както в рамките на банановия сектор, така


text:
и извън него, както и вземането предвид на социалните последици от промените в този сектор и за смекчаване на последиците от бедствията.
 СЪВМЕСТНА ДЕКЛАРАЦИЯ ОТНОСНО УПОТРЕБЯВАНИТЕ СТОКИ
 Що се отнася до контрола върху вноса на автомобилни превозни средства и мотоциклети на възраст над пет години, и на превозни средства на възраст над 15 години и с тегло равно или надвишаващо пет тона, извършван съгласно разпоредбите на Закон No 147 на Доминиканската република от 27 декември 2000 г., ЕО като страна по споразумението се ангажира да не оспорва този закон, независимо от факта, че той не съответства на споразумението.
 СЪВМЕСТНА ДЕКЛАРАЦИЯ ОТНОСНО ОРИЗА
 Страните поемат ангажимент издаването на лицензи и останалите условия, свързани с управлението на тарифната квота за ориза, посочени в параграф 2 от приложение II, да бъдат предмет на подробен преглед с цел да се гарантира, че изнасящите ориз държави от КАРИФОРУМ ще извличат максимална полза от настоящото споразумение.
 СЪВМЕСТНА ДЕКЛАРАЦИЯ ЗА ПРЕРАЗПРЕДЕЛЯНЕ НА НЕДОСТАВЕНИТЕ КОЛИЧЕСТВА В РАМКИТЕ НА ПРОТОКОЛА ОТНОСНО ЗАХАРТА
 ЕО като страна по споразумението и държавите от КАРИФОРУМ, подписали настоящото споразумение, които са страни по протокола относно захарта, се ангажират да преразпределят до 30 септември 2009 г. всички недоставени количества от тези държави между другите държави от КАРИФОРУМ, които са страни по протокола относно захарта, в рамките на допустимото съгласно член 7 от протокола.
 СЪВМЕСТНА ДЕКЛАРАЦИЯ ОТНОСНО ПРОТОКОЛ I ПО ОТНОШЕНИЕ НА ПРОИЗХОДА НА РИБНИТЕ ПРОДУКТИ
 ЕО като страна по споразумението признава правото на крайбрежните държави от КАРИФОРУМ на развитие и рационално използване на рибните ресурси във всички води, намиращи се под тяхна юрисдикция.
 Страните се договарят, че трябва да се направи преглед на съществуващите правила за произход, за да се определи какви промени евентуално могат да бъдат направени предвид разпоредбите на първата алинея.
 Като разбират своите загрижеността и интересите, държавите от КАРИФОРУМ и ЕО като страна по споразумението се договарят да продължат разглеждането на проблема, породен от навлизането на пазара на рибни продукти на ЕС като страна по споразумението, от зоните на улов, попадащи под обхвата на националната юрисдикция на държавите от КАРИФОРУМ, с оглед постигането на взаимноизгодно решение за двете страни. Това разглеждане ще се осъществи в рамките на Специалния комитет по митническо сътрудничество и улесняване на търговията.
 СЪВМЕСТНА ДЕКЛАРАЦИЯ ОТНОСНО ПРОТОКОЛ I ПО ОТНОШЕНИЕ НА КНЯЖЕСТВО АНДОРА И РЕПУБЛИКА САН МАРИНО
 1.
 Продуктите с произход от Княжество Андора, попадащи в глави 25—97 на Хармонизираната система, и продуктите с произход от Република Сан Марино се приемат от държавите от КАРИФОРУМ като продукти с произход от Европейската общност по смисъла на настоящото споразумение.
 2.
 Протокол I се прилага mutatis mutandis за целите на определяне на произхода на посочените продукти.
 JOINT DECLARATION ON THE SIGNING OF THE ECONOMIC PARTNERSHIP AGREEMENT
 The Parties acknowledge that the signature of the Economic Partnership Agreement (the ‘Agreement’) signals the changing dynamics of the global economy as well as the continuing importance of our cooperation to the realisation of the development objectives of the CARIFORUM States.
 As we affix our signature to the Agreement, we emphasise that it must be supportive


text:
of the development objectives, policies and priorities of the CARIFORUM States, not only in its structure and content, but also in the manner and spirit of its implementation.
 To that end and as indicated in article 4 of the Agreement, its implementation will pay due regard to the integration processes in CARIFORUM, including the aims and objectives of the CARICOM Single Market and Economy as outlined in the Revised Treaty of Chaguaramas. In such implementation, special consideration will be given to reinforcing the regional integration schemes of the CARIFORUM States and ensuring their further sustainable advancement.
 We declare our commitment to work closely, within the institutions of the Agreement, to achieve its aims and objectives taking special account of the different levels of development among our countries, notably the needs of the small vulnerable economies, including, in particular, Haiti as a Least Developed Country, as well as those designated as less developed under The Revised Treaty of Chaguaramas.
 We understand that, in the context of our continued monitoring of the Agreement within its institutions, as provided for under article 5 of the Agreement, a comprehensive review of the Agreement shall be undertaken not later than five (5) years after the date of signature and at subsequent five-yearly intervals, in order to determine the impact of the Agreement, including the costs and consequences of implementation and we undertake to amend its provisions and adjust their application as necessary.
 —
 взеха под внимание следната декларация:
 ДЕКЛАРАЦИЯ НА ДЪРЖАВИТЕ ОТ КАРИФОРУМ ОТНОСНО ПРОТОКОЛ I ПО ОТНОШЕНИЕ НА ПРОИЗХОДА НА РИБНИТЕ ПРОДУКТИ ОТ ИЗКЛЮЧИТЕЛНАТА ИКОНОМИЧЕСКА ЗОНА
 Държавите от КАРИФОРУМ потвърждават отново мнението си, изразено по време на преговорите относно правилата на произход по отношение на рибните продукти, и следователно поддържат становището, че в рамките на упражняването на техните суверенни права над рибните ресурси, намиращи се във води под тяхна национална юрисдикция, включително в изключителната икономическа зона, така както тя е определена в Конвенцията на Организацията на обединените нации по морско право, целият улов, извършен в тези води и задължително разтоварен в пристанищата на държавите от КАРИФОРУМ за обработка, следва да се ползва със статут на стока с произход.
 JOINT STATEMENT BY THE SIGNATORY CARIFORUM STATES AND THE EUROPEAN COMMUNITY AND ITS MEMBER STATES, UPON SIGNATURE OF THE CARIFORUM-EC EPA
 The States and the European Community, signatories of the ‘Economic Partnership Agreement between the CARIFORUM States, of the one part, and the European Community and its Member States, of the other part’ (the ‘Agreement’), take note that the Republic of Haiti and the Republic of Guyana have not signed the Agreement at this stage. Consequently, as a matter of international law, the Republic of Haiti and the Republic of Guyana shall neither be subject to the obligations, nor enjoy the rights, provided for by the Agreement. The signatories look forward to the early signature and provisional application of the Agreement by the Republic of Guyana and the Republic of Haiti.


text:
 17.7.2014
 BG
 Официален вестник на Европейския съюз
 L 211/11
 РЕШЕНИЕ НА СЪВМЕСТНИЯ КОМИТЕТ НА ЕИП
 No 8/2014
 от 14 февруари 2014 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1230/2012 на Комисията от 12 декември 2012 г. за прилагане на Регламент (ЕО) No 661/2009 на Европейския парламент и на Съвета във връзка с изискванията за одобрение на типа по отношение на масите и размерите на моторните превозни средства и техните ремаркета и за изменение на Директива 2007/46/ЕО на Европейския парламент и на Съвета (1) следва да бъде включен в Споразумението за ЕИП.
 (2)
 Ето защо приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава I от приложение II към Споразумението за ЕИП се изменя, както следва:
 1.
 В точка 45щч (Директива 2007/46/ЕО на Европейския парламент и на Съвета) се добавя следното тире:
 „—
 32012 R 1230: Регламент (ЕС) No 1230/2012 на Комисията от 12 декември 2012 г. (ОВ L 353, 21.12.2012 г., стр. 31).“
 2.
 След точка 45щщу (Директива 2001/56/ЕО на Европейския парламент и на Съвета) се вмъква следната точка:
 „45щщф
 32012 R 1230: Регламент (ЕС) No 1230/2012 на Комисията от 12 декември 2012 г. за прилагане на Регламент (ЕО) No 661/2009 на Европейския парламент и на Съвета във връзка с изискванията за одобрение на типа по отношение на масите и размерите на моторните превозни средства и техните ремаркета и за изменение на Директива 2007/46/ЕО на Европейския парламент и на Съвета (ОВ L 353, 21.12.2012 г., стр. 31).“
 Член 2
 Текстовете на Регламент (ЕС) No 1230/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 15 февруари 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 14 февруари 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 353, 21.12.2012 г., стр. 31.
 (2) Без отбелязани конституционни изисквания.


text:
 Важна правна забележка
 |
 21993A0216(02)
 Официален вестник n° L 039 , 16/02/1993 стр. 0003 - 0022 специално финландско издание: глава 11 том 20 стр. 0204 специално шведско издание: глава 11 том 20 стр. 0204 специално чешко издание глава 11 том 18 стр. 304 - 324 специално испанско издание глава 11 том 18 стр. 304 - 324 специално унгарско издание глава 11 том 18 стр. 304 - 324 специално литвийско издание глава 11 том 18 стр. 304 - 324 LV.ES глава 11 том 18 стр. 304 - 324 MT.ES глава 11 том 18 стр. 304 - 324 PL.ES глава 11 том 18 стр. 304 - 324 SK.ES глава 11 том 18 стр. 304 - 324 специално словенско издание глава 11 том 18 стр. 304 - 324
 19890322Базелска конвенцияза контрол на трансграничното движение на опасни отпадъци и тяхното обезврежданеПРЕАМБЮЛСТРАНИТЕ ПО ТАЗИ КОНВЕНЦИЯ,ОТЧИТАЙКИ риска от нанасяне на щети върху човешкото здраве и околната среда, причинени от опасни отпадъци и други отпадъци и тяхното трансгранично движение,СЪЗНАВАЙКИ нарастващата заплаха за човешкото здраве и околната среда в резултат на разширеното производство и трансграничното движение на опасни и други отпадъци, както и техния сложен характер,СЪЗНАВАЙКИ СЪЩО, че най-ефективният път за защита на човешкото здраве и на околната среда от опасностите, причинявани от тези отпадъци, е намаляването на тяхното образуване до минимум по отношение на количествата и/или техния опасен потенциал,УБЕДЕНИ, че държавите трябва да предприемат необходимите мерки, за да се гарантира съответствието на управлението на опасни и други отпадъци, включително тяхното трансгранично движение, с опазването на човешкото здраве и околната среда, независимо от мястото на обезвреждането им,ОТБЕЛЯЗВАЙКИ, че държавите трябва да следят производителят да изпълни задълженията си по отношение на транспортирането и обезвреждането на опасни и други отпадъци по екологосъобразен начин, независимо от мястото на обезвреждане,ПРИЗНАВАЙКИ НАПЪЛНО, че всяка държава има суверенното право да забрани достъп или обезвреждане на чужди опасни и други отпадъци на своя територия,ПРИЗНАВАЙКИ СЪЩО нарастващия стремеж за налагане на забрана на трансграничното движение на опасни отпадъци и тяхното обезвреждане в други държави и по-специално в развиващите се страни,УБЕДЕНИ, че опасните и други отпадъци, доколкото това съответства на екологосъобразното и ефективно управление, трябва да се обезвреждат в страната, която ги е произвела,СЪЗНАВАЙКИ СЪЩО, че трансграничното движение на тези отпадъци от държавата на техния произход към която и да било друга държава трябва да се разрешава, само когато се извършва при условия, непредставляващи заплаха за човешкото здраве и околната среда, както и при условия, съответстващи на разпоредбите на тази конвенция,СЧИТАЙКИ, че засиленият контрол на трансграничното движение на опасни и други отпадъци ще подейства като стимул за тяхното екологосъобразно управление, както и за намаляването на такова трансгранично движение,УБЕДЕНИ, че държавите трябва да предприемат мерки за правилния обмен на информация относно контрола на трансграничното движение на опасни и други отпадъци от и към тези държави,ОТБЕЛЯЗВАЙКИ, че редица международни и регионални споразумения разглеждат въпросите по опазването и защитата на околната среда в контекста на транзитното преминаване на опасни товари,ВЗЕМАЙКИ ПРЕДВИД Декларацията на Конференцията на ООН по околната за човека среда (Стокхолм 1972 г.), Каирските ръководни положения и принципи


text: за екологосъобразното управление на опасните отпадъци, приети от Съвета на управляващите на Програмата на ООН за околната среда (ЮНЕП) с решение 14/30 от 17 юни 1987 г., препоръките на Комитета на експертите на ООН по превозването на опасни продукти (формулирани през 1957 г. и актуализирани на всеки две години), съответните препоръки, декларации, документи и правила, приети в системата на ООН, както и работата и изследванията, направени в други международни и регионални организации,ОТЧИТАЙКИ духа, принципите, целите и функциите на Световната харта за природата, приета от Общото събрание на ООН на неговата 37-а сесия (1982 г.) в качеството на правило за етично отношение към околната за човека среда и опазване на природните ресурси,ПОТВЪРЖДАВАЙКИ, че държавите са отговорни за изпълнението на своите международни задължения по отношение опазването на човешкото здраве и опазването и защитата на околната среда, и че носят отговорност в съответствие с международното право,ПРИЗНАВАЙКИ, че в случай на сериозно нарушение на разпоредбите на тази конвенция или на който и да било протокол към нея ще се прилагат съответните разпоредби на международното договорно право,ОТЧИТАЙКИ необходимостта да продължи разработката и приложението на екологосъобразни малкоотпадни технологии, възможности за рециклиране, добри системи за стопанисване и управление с цел свеждане до минимум на производството на опасни и други отпадъци,ОТЧИТАЙКИ СЪЩО нарастващата международна загриженост относно необходимостта от по-строг контрол на трансграничното движение на опасни и други отпадъци и необходимостта, доколкото е възможно, да се сведе до минимум това движение,ЗАГРИЖЕНИ от проблема за нелегалния трансграничен трафик на опасни и други отпадъци,ВЗЕМАЙКИ ПОД ВНИМАНИЕ СЪЩО ограничените възможности на развиващите се страни да се справят с опасните и други отпадъци,ПРИЗНАВАЙКИ необходимостта да се подпомогне трансферът на технологии за правилното управление на опасните и други отпадъци местно производство, особено по отношение на развиващите се страни, в съответствие с духа на Каирските ръководни принципи и решение 14/16 на Съвета на управляващите на ЮНЕП за разширяване трансфера на технологии за опазване на околната среда,ПРИЗНАВАЙКИ СЪЩО, че опасните и другите отпадъци трябва да се транспортират в съответствие със съответните международни конвенции и препоръки,УБЕДЕНИ СЪЩО, че трансграничното движение на опасни и други отпадъци трябва да се разрешава само в случай че транспортирането и крайното обезвреждане на тези отпадъци са екологосъобразни, иРЕШЕНИ да защитят посредством строг контрол човешкото здраве и околната среда срещу вредните въздействия, които могат да бъдат предизвикани от производството и управлението на опасни и други отпадъци,СЕ СПОРАЗУМЯХА ЗА СЛЕДНОТО:Член 1Обхват на конвенцията1. За целите на тази конвенция като "опасни отпадъци", които са обект на трансгранично движение, се разглеждат следните отпадъци:а) отпадъци, които спадат към която и да е категория, посочена в приложение I, освен ако не съдържат свойствата, изброени в приложение III, иб) отпадъци, които не са обхванати от буква а), но се определят или се разглеждат като опасни отпадъци от местното законодателство на страната на износа, на вноса или на транзита.2. За целите на тази конвенция отпадъците, които принадлежат към която и да е категория, съдържаща се в приложение II, и които са обект на трансгранично движение, ще бъдат определяни като "други отпадъци."3. Отпадъци, които вследствие на това, че са радиоактивни, са


text: обект на други международни системи за контрол, включително международни документи, прилагани конкретно по отношение на радиоактивни материали, се изключват от обхвата на тази конвенция.4. Отпадъци, произведени при нормалното функциониране на плавателни съдове, чието изхвърляне се покрива от който и да е друг международен документ, се изключват от обхвата на тази конвенция.Член 2ОпределенияЗа целите на тази конвенция:1. "отпадъци" са вещества или предмети, които се обезвреждат или са предназначени да бъдат обезвредени, или трябва да бъдат обезвредени съгласно разпоредбите на националното законодателство;2. "управление" означава събирането, транспортирането и обезвреждането на опасни или на други отпадъци, включително последващи грижи за площадките, където се извършва обезвреждане;3. "трансгранично движение" означава каквото и да е движение на опасни или други отпадъци от район, намиращ се под националната юрисдикция на една държава, към или през район под националната юрисдикция на друга държава, или към или през район, който не е под юрисдикцията на нито една държава, при условие че това движение засяга поне две държави;4. "обезвреждане" означава всяка операция, посочена в приложение IV на тази конвенция;5. "одобрени площадки или съоръжения" са площадки или съоръжения за обезвреждането на опасни или други отпадъци, които са оторизирани или са получили разрешение да функционират като такива от съответния орган на държавата, където е разположена съответната площадка или съоръжение;6. "компетентен орган" означава правителствен орган, назначен от страната, за да носи отговорност в такъв географски район, в какъвто страната счете за подходящо, с цел да получава съобщения относно трансграничното движение на опасни и други отпадъци, както и всяка информация, свързана с такова движение, за да реагира на това съобщение, съгласно предвиденото в член 6;7. "координатор" означава юридическо лице на страна, упоменато в член 5, отговорно за получаване и предаване на информацията, предвидена в членове 13 и 16;8. "екологосъобразно управление на опасните или други отпадъци" означава предприемането на всички практически действия, за да се осигури такова управление на опасните или други отпадъци, което да опазва човешкото здраве и околната среда срещу вредните въздействия на тези отпадъци;9. "район под националната юрисдикция на държава" означава който и да е район от сушата, морето или въздушното пространство, в рамките на който дадена държава носи административна или нормативна отговорност в съответствие с международното право относно опазването на човешкото здраве и околната среда;10. "държава износител" означава дадена страна, от която се планира или осъществява трансграничното движение на опасни или други отпадъци;11. "държава вносител" означава дадена страна, за която се планира или осъществява трансгранично движение на опасни или други отпадъци с цел обезвреждането им в нея или с цел натоварване преди обезвреждането им в район, който не е под националната юрисдикция на която и да е държава;12. "транзитна държава" означава която и да е държава, с изключение на държава износител или вносител, през чиято територия се планира или осъществява движението на опасни или други отпадъци;13. "заинтересовани държави" са страни, които са вносители, износители или транзитни държави, независимо дали са страни по тази конвенция или не;14. "лице" означава което и да е физическо или юридическо лице;15. "износител" означава всяко лице, намиращо се под юрисдикцията на държавата износител, което организира износа на опасни


text: или други отпадъци;16. "вносител" означава всяко лице, намиращо се под юрисдикцията на държавата - вносител, което организира вноса на опасни или други отпадъци;17. "преносител" означава всяко лице, което извършва транспортирането на опасни или други отпадъци;18. "производител" означава всяко лице, чиято дейност води до образуване на опасни или други отпадъци, или ако това лице е неизвестно — лицето, което притежава и/или контролира тези отпадъци;19. "лице, отговорно за обезвреждането" означава всяко лице, на което се доставят опасни или други отпадъци и което извършва обезвреждането на тези отпадъци;20. "организация за политическа и/или икономическа интеграция" означава организация, съставена от суверенни държави, които са делегирали компетенции на организацията по въпросите, регулирани от тази конвенция, и в съответствие със своите вътрешни процедури са я упълномощили да подпише, ратифицира, приеме, одобри, официално потвърди конвенцията или да се присъедини към нея;21. "незаконен трафик" означава което и да е трансгранично движение на опасни или други отпадъци, както е уточнено в член 9.Член 3Национални определения на опасни отпадъци1. Всяка страна в срок от шест месеца, след като стане страна по тази конвенция, ще информира секретариата на конвенцията за отпадъците, различни от тези, изброени в приложения I и II, разглеждани или определяни като опасни съгласно съответното национално законодателство, или за други изисквания относно прилаганите процедури по трансграничното движение на тези отпадъци.2. Всяка страна впоследствие ще информира секретариата относно всякакви по-значителни изменения в информацията, представена в съответствие с параграф 1.3. Секретариатът незабавно ще информира всички страни относно информацията, която е получил в съответствие с параграфи 1 и 2.4. Страните отговарят за предоставянето на информацията, изпратена им от Секретариата в съответствие с параграф 3, на своите износители.Член 4Общи разпоредби1. а) Страни, упражняващи своето право на забрана на вноса на опасни или други отпадъци за обезвреждане, ще информират другите страни за своето решение съгласно член 13.б) Страните ще забранят или няма да разрешават износа на опасни и други отпадъци за страните, които са забранили вноса на такива отпадъци, когато те са били уведомени за това съгласно буква а).в) Страните ще забранят или няма да разрешават износа на опасни и други отпадъци, ако държавата вносител не даде писмено съгласие за конкретния внос, в случаите когато тази държава вносител не е наложила забрана върху вноса на такива отпадъци.2. Всяка страна ще предприеме подходящи мерки с цел:а) да обезпечи свеждането до минимум на производството на опасни и други отпадъци на своя територия, отчитайки социалните, технологичните и икономическите аспекти;б) да обезпечи наличността на подходящи съоръжения за обезвреждане за целите на екологосъобразното управление на опасни и други отпадъци, които трябва да са разположени, доколкото това е възможно, на нейна територия, независимо от мястото на обезвреждането на отпадъците;в) да осигури лицата, участващи в управлението на опасни или други отпадъци, да предприемат необходимите действия за предотвратяване на замърсяване от опасни и други отпадъци, предизвикано от такова управление, и ако такова замърсяване се появи, да сведат до минимум последиците от това за човешкото здраве и околната среда;г) да обезпечи свеждането до минимум на трансграничното движение на опасни и други отпадъци в съответствие с екологосъобразното и ефективно управление на тези отпадъци, и това


text: да се извършва по начин, опазващ човешкото здраве и околната среда от вредните въздействия, които могат да бъдат причинени вследствие това движение;д) да не позволи износа на опасни или други отпадъци за държава или група от държави, принадлежащи към организация за икономическа и/или политическа интеграция, които са страни по конвенцията, и по-специално за развиващи се държави, които със своето законодателство са забранили всякакъв внос, или ако има причини да смята, че въпросните отпадъци няма да бъдат управлявани по екологосъобразен начин, съгласно критерии, които ще бъдат определени от страните на тяхната първа среща;е) да изисква за предоставянето на информация относно предложено трансгранично движение на опасни или други отпадъци на заинтересованите държави, съгласно приложение V.A, която ясно да посочва възможното въздействие върху човешкото здраве и околната среда от това предложено движение;ж) да предотврати вноса на опасни и други отпадъци, ако има причини да смята, че въпросните отпадъци няма да бъдат управлявани по екологосъобразен начин;з) да сътрудничи с други страни и заинтересовани организации, пряко или чрез секретариата, при вземането на мерки, включително за разпространяването на информация относно трансграничното движение на опасни и други отпадъци, с цел подобряване на екологосъобразното управление на тези отпадъци, както и за предотвратяване на незаконния трафик.3. Страните разглеждат незаконния трафик на опасни или други отпадъци като криминално престъпление.4. Всяка страна ще предприеме подходящи законови, административни и други мерки за прилагане и съблюдаване на разпоредбите на тази конвенция, включително и мерки за предотвратяване и наказване на поведение, противоречащо на тази конвенция.5. Страна няма да разрешава износ или внос на опасни или други отпадъци за или от държава, която не е страна по тази конвенция.6. Страните се споразумяват да не разрешават износ на опасни или други отпадъци за обезвреждане в райони южно от 60 градуса южна ширина, независимо дали тези отпадъци са предмет на трансгранично движение.7. Освен това всяка страна ще:а) забрани на всички лица, намиращи се под националната ѝ юрисдикция, да транспортират или да обезвреждат опасни или други отпадъци, освен ако тези лица са упълномощени или са получили разрешение да извършват подобен вид дейности;б) изисква опасните и други отпадъци, които са предмет на трансгранично движение, да бъдат пакетирани, етикетирани и транспортирани в съответствие с общоприетите и признати международни правила и норми в сферата на пакетирането, етикетирането и транспорта, като се отчита съответната международнопризната практика;в) изисква опасните и други отпадъци да се придружават от транспортни документи от началната точка на трансграничното движение до точката на обезвреждане.8. Всяка страна ще изисква опасните или други отпадъци, които са предназначени за износ, да бъдат управлявани по екологосъобразен начин в страната вносител или другаде. Техническите ръководни принципи за екологосъобразното управление на отпадъци, които са предмет на тази конвенция, ще бъдат определени от страните на тяхната първа среща.9. Страните ще предприемат подходящи мерки, за да гарантират, че трансграничното движение на опасни и други отпадъци ще се разрешава, само ако:а) държавата износител не притежава техническите възможности и необходимите съоръжения, капацитет или подходящи съоръжения за обезвреждане на въпросните отпадъци по екологосъобразен и ефективен начин, илиб) ако въпросните отпадъци са необходими на държавата вносител като суровина за предприятията за


text: рециклиране и възстановяване, илив) ако това трансгранично движение е съобразено с други критерии, които ще бъдат определени от страните, при условие че тези критерии не противоречат на целите на тази конвенция.10. Произтичащото от разпоредбите на тази конвенция задължение на държавите производители на опасни и други отпадъци да изискват управляването на отпадъците да се извършва с екологосъобразни методи не може в никакъв случай да се прехвърля върху държавата вносител или транзитните държави.11. Никоя разпоредба на тази конвенция не пречи на дадена страна да въвежда допълнителни изисквания, които са съвместими с разпоредбите на тази конвенция и съобразени с нормите на международното право, с цел подобряване опазването на здравето на човека и околната среда.12. Никоя разпоредба на тази конвенция не накърнява по какъвто и да било начин суверенитета на държавите върху техните териториални води, установен в съответствие с международното право, нито суверенните права и юрисдикцията, която държавите упражняват в границите на тяхната изключителна икономическа зона и континенталния шелф в съответствие с международното право, както и упражняването от корабите и въздухоплавателните средства на всички държави на правата и свободите за навигация, така както е предвидено от международното право и както те са отразени в съответните международни документи.13. Страните се задължават да разглеждат периодично възможностите за намаляване на обема и/или на замърсяващата способност на опасните и други отпадъци, които се изнасят за други държави, в частност за развиващите се страни.Член 5Назначаване на компетентни органи и координаторЗа улесняване прилагането на тази конвенция страните ще:1. назначат или учредят един или повече компетентни органи и един координатор. Един компетентен орган ще бъде назначен, за да получава уведомленията в случаите на транзитни държави;2. информират секретариата, в рамките на три месеца след влизане в сила на тази конвенция по отношение на тях, кои са ведомствата, които те са определили за координатор и за техни компетентни органи;3. информират Секретариата в рамките на един месец от датата на вземане на решение относно всякакви промени спрямо назначенията, извършени от тях съгласно параграф 2.Член 6Трансгранично движение между страни1. Държавата износител ще уведоми или ще изиска производителят или износителят да уведоми писмено, използвайки канала на компетентния орган на държавата износител, компетентния орган на заинтересованата държава относно което и да е предложено трансгранично движение на опасни или други отпадъци. Уведомлението трябва да съдържа декларациите и информациите, посочени в приложение V.A, изписано на приемлив за държавата вносител език. На всяка заинтересована държава трябва да се изпрати само по едно уведомление.2. Държавата вносител ще отговори писмено на уведомителя за своето безусловно или придружено с някои условия съгласие да се извърши движението, за своя отказ да се даде разрешение или за желанието си да получи допълнителна информация. Екземпляр от окончателния отговор на държавата вносител ще се изпрати до компетентните органи на засегнатите държави, които са страни по тази конвенция.3. Държавата износител няма да позволи на производителя или износителя да започне трансграничното движение, докато не получи писмено потвърждение, че:а) уведомяващата страна е получила писменото съгласие на държавата вносител иб) уведомяващата страна е получила от държавата вносител потвърждение за съществуването на договор между износителя и лицето, отговорно за обезвреждането, в който


text: се посочва екологосъобразното управление на въпросните отпадъци.4. Всяка транзитна държава, която е и страна по тази конвенция, своевременно ще потвърждава пред уведомяващата страна за полученото съобщение. Впоследствие може да се изпрати и писмен отговор в рамките на 60 дни за съгласие да се извърши движението с или без условия, за отказ да се даде разрешение за такова движение или за искане на допълнителна информация. Държавата износител няма да позволи да се започне трансграничното движение, докато не получи писменото съгласие на транзитната държава. Ако обаче по някое време дадена страна реши да не изисква предварително писмено съгласие по принцип или при конкретни условия за транзитно трансгранично движение на опасни или други отпадъци, или измени изискванията си в това отношение, то тя ще информира предварително другите страни относно решението си съгласно член 13. В горния случай, ако държавата износител не получи отговор в срок от 60 дни след получаването на уведомление от транзитната държава, държавата износител може да разреши износът да започне през транзитната държава.5. В случай на трансгранично движение на отпадъци, когато отпадъците официално се определят или се считат за опасни само от:а) държавата износител, изискванията на параграф 9 от този член, които се прилагат по отношение на вносителя или лицето, отговорно за обезвреждането, и на държавата вносител, ще се прилагат mutatis mutandis по отношение на износителя и съответно на държавата износител;б) държавата вносител или от държавата вносител и транзитната държава, които са страни по тази конвенция, изискванията на параграфи 1, 3, 4 и 6 от този член, които се прилагат по отношение на износителя и на държавата износител, ще се приложат mutatis mutandis по отношение на вносителя или лицето, отговорно за обезвреждането, и съответно държавата вносител; илив) която и да е транзитна държава, която е страна по тази конвенция, разпоредбите на параграф 4 ще се прилагат по отношение на такава държава.6. Държавата износител може при наличието на писмено съгласие на заинтересованите държави да разреши на производителя или на износителя да използва общо уведомление, когато опасните или другите отпадъци с едни и същи химически и физически свойства се експедират редовно до едно и също лице, отговорно за обезвреждането, през едни и същи митнически служби при излизане от държавата износител и през едни и същи митнически служби при влизане в държавата вносител, а в случаите на транзитно преминаване — през едни и същи митнически служби на вход и изход в транзитната държава.7. Заинтересованите държави могат да изразят в писмена форма съгласието си за използването на общото уведомление по параграф 6, при условие че бъде представена определена информация, като точното количество или периодични списъци на превозваните опасни или други отпадъци.8. Общото уведомление и писменото съгласие, посочени в параграфи 6 и 7, могат да покриват многократни доставки на опасни или други отпадъци за срок, не по-дълъг от 12 месеца.9. Страните ще изискват всяко лице, което поеме отговорност за трансграничното движение на опасни или други отпадъци, да подписва транспортни документи при доставката или при получаването на въпросните отпадъци. Те също ще изискват лицето, отговорно за обезвреждането, да информира както износителя, така и компетентния орган на


text: държавата износител относно получаването на въпросните отпадъци и своевременно за приключване на обезвреждането, както се посочва в уведомлението. Ако такава информация не се получи в държавата износител, компетентният орган в държавата износител или износителят ще информират за това държавата вносител.10. Уведомлението и отговорът по този член ще се предават на компетентните органи на заинтересованите страни или на съответни правителствени органи на държавите, които не са страни по тази конвенция.11. Всяко трансгранично движение на опасни или други отпадъци ще се покрива от застраховки, облигации или други гаранции, които могат да бъдат поискани от държавата вносител или транзитната държава, която е страна по тази конвенция.Член 7Трансгранично движение от страна през държави, които не са страни по тази конвенцияЧлен 6, параграф 2 от конвенцията ще се прилага mutatis mutandis по отношение на трансграничното движение на опасни или други отпадъци от страна през страна или страни, които не са страни по тази конвенция.Член 8Задължения за повторен вносКогато трансгранично движение на опасни или други отпадъци, за което заинтересованите държави, в съответствие с разпоредбите на тази конвенция, са дали съгласие, не може да бъде осъществено в съответствие с условията на договора, държавата износител ще следи въпросните отпадъци да бъдат върнати обратно в държавата износител от самия износител, ако не могат да се намерят алтернативни начини за тяхното екологосъобразно обезвреждане, в срок 90 дни от момента, в който държавата вносител е уведомила държавата износител и секретариата, или друг период от време, за който заинтересуваните държави се споразумеят. За тази цел държавата износител или която и да е транзитна страна няма да се противопоставят, да пречат или да предотвратяват връщането на тези отпадъци в държавата износител.Член 9Незаконен трафик1. За целите на тази конвенция всяко трансгранично движение на опасни или други отпадъци:а) без уведомление съгласно разпоредбите на тази конвенция до всички заинтересовани държави; илиб) без съгласието в съответствие с разпоредбите на тази конвенция на заинтересована държава; илив) без получаване на съгласие от заинтересованите държави чрез фалшифициране, подправяне или измама; илиг) което в значителна степен не отговаря на документите; илид) дкоето води до умишлено обезвреждане (например изхвърляне) на опасни или други отпадъци в противоречие с тази конвенция и с основните принципи на международното право, ще се разглежда като незаконен трафик.2. В случай на трансгранично движение на опасни или други отпадъци, отнасяно към категорията на незаконния трафик в резултат на поведението на износителя или производителя, държавата износител ще трябва да осигури въпросните отпадъци:а) да бъдат върнати обратно от износителя или производителя или ако е необходимо, от самата държава износител на нейна територия, или ако това е практически невъзможнољб) да бъдат обезвредени по друг начин в съответствие с разпоредбите на тази конвенция, в рамките на 30 дни от момента на уведомяване на държавата износител относно незаконния трафик или друг такъв период от време, за който заинтересованите държави могат да се споразумеят. За целта заинтересованите страни няма да се противопоставят, да пречат или да предотвратяват връщането на тези отпадъци в държавата износител.3. В случай на трансгранично движение на опасни или други отпадъци, определено като незаконен трафик в резултат на поведението на вносителя или


text: лицето, отговорно за обезвреждането, държавата вносител трябва да осигури въпросните отпадъци да се обезвреждат по екологосъобразен начин от вносителя или лицето, отговорно за обезвреждането, или ако е необходимо, от самата нея в рамките на 30 дни от момента, в който незаконният трафик е бил представен на вниманието на държавата вносител, или друг такъв период от време, за който заинтересованите държави могат да се споразумеят. С тази цел заинтересуваните страни ще си сътрудничат така, както е необходимо за обезвреждането на отпадъците по екологосъобразен начин.4. В случаите, когато отговорността за нелегалния трафик не може да се вмени нито на износителя, нито на производителя, или пък на вносителя, или на лицето, отговорно за обезвреждането, заинтересованите страни или в зависимост от случая други страни на базата на сътрудничество трябва да осигурят въпросните отпадъци да бъдат обезвредени по екологосъобразен начин във възможно най-кратък срок или в държавата износител, или в държавата вносител, или на друго подходящо място.5. Всяка страна ще въведе подходящо национално (вътрешно) законодателство за предотвратяване и санкциониране на незаконния трафик. Страните ще си сътрудничат за постигане на целите, изложени в този член.Член 10Международно сътрудничество1. Страните ще сътрудничат помежду си с цел подобряването и постигането на екологосъобразно управление на опасни и други отпадъци.2. За целта страните:а) при поискване ще предоставят информация на двустранна или многостранна основа с оглед стимулиране на екологосъобразното управление на опасни и други отпадъци, включително хармонизация на технически стандарти и практики за подходящото управление на опасни и други отпадъци;б) ще си сътрудничат при мониторинга на въздействията от управлението на опасните отпадъци върху човешкото здраве и околната среда;в) ще си сътрудничат, като спазват своите национални закони, разпоредби и политики, при разработката и приложението на нови екологосъобразни малкоотпадъчни технологии, както и при усъвършенстването на съществуващите технологии с цел елиминиране, доколкото това е възможно, на производството на опасни и други отпадъци и постигането на по-ефективни и действени методи за осигуряване на тяхното екологосъобразно управление, включително изследването на икономическото, социалното и екологичното въздействие от приемането на такива нови или усъвършенствани технологии;г) активно ще си сътрудничат, като спазват своите национални закони, разпоредби и политики, при трансфера на технологии и системи за управление, свързани с екологосъобразното управление на опасни и други отпадъци. Те също ще си сътрудничат в разработването на техническия потенциал на страните, особено на онези, които може да се нуждаят или да поискат техническа помощ в тази сфера;е) ще си сътрудничат в разработката на подходящи технически ръководни принципи и/или кодекси на поведение.3. Страните ще възприемат подходящи средства за сътрудничество с цел да подпомогнат развиващите се страни в прилагането на член 4, параграф 2, букви а), б), в) и г).4. Вземайки предвид нуждите на развиващите се страни, сътрудничеството между страните и компетентните международни организации трябва да стимулира, inter alia, осъзнаването на проблемите от страна на обществеността, разработването на устойчиво управление на опасни и други отпадъци, и приемането на нови малкоотпадъчни технологии.Член 11Двустранни, многостранни и регионални споразумения1. Независимо от разпоредбите на член 4, параграф 5 страните могат да сключват двустранни, многостранни или регионални споразумения или договорености относно трансграничното движение на опасни или други отпадъци със страни или


text: държави, които не са страни по тази конвенция, при условие че тези споразумения или договорености не нарушават изискванията, залегнали в тази конвенция за екологосъобразното управление на опасни и други отпадъци. Разпоредбите на тези споразумения или договорености не трябва да са по-малко екологосъобразни от предвидените в тази конвенция, като в частност се вземат предвид интересите на развиващите се страни.2. Страните ще уведомяват секретариата относно всякакви двустранни, многостранни или регионални споразумения или договорености по параграф 1 и относно такива, които те са сключили, преди тази конвенция да е влязла в сила по отношение на тях, с цел контрол на трансграничното движение на опасни и други отпадъци, което се извършва изцяло между страните по тези споразумения. Разпоредбите на тази конвенция няма да засягат трансграничното движение, което се извършва в съответствие с тези споразумения, ако тези споразумения отговарят на екологосъобразното управление на опасни и други отпадъци, предвидено в тази конвенция.Член 12Консултации по въпросите на отговорносттаСтраните ще си сътрудничат с цел колкото е възможно по-скоро да приемат протокол, съдържащ съответните правила и процедури по отношение на въпросите, свързани с отговорността и компенсирането на щети, резултат от трансграничното движение и обезвреждане на опасни и други отпадъци.Член 13Предаване на информация1. Страните, веднага щом получат информация в случай на авария, възникнала при трансграничното движение на опасни или други отпадъци или при тяхното обезвреждане, която може да представлява заплаха за човешкото здраве и за околната среда в други държави, ще осигурят своевременното уведомяване на тези държави.2. Страните ще се информират взаимно, посредством секретариата, относно:а) промени, свързани с назначаването на компетентни органи и/или координатори съгласно член 5;б) промени в националното дефиниране на опасните отпадъци съгласно член 3;и колкото е възможно по-скоро, относнов) взети от тях решения да не дават съгласие, пълно или частично, за внос на опасни или други отпадъци за обезвреждане в район, намиращ се под тяхната национална юрисдикция;г) взети от тях решения за ограничаване или забрана върху износа на опасни или други отпадъци;д) каквато и да е друга информация, изисквана в съответствие с параграф 4 на този член.3. Страните, в съответствие с националните си закони и разпоредби, ще предават чрез секретариата на Конференцията на страните, учредена съгласно член 15, преди края на всяка календарна година доклад за предходната календарна година, съдържащ следната информация:а) данни за компетентните органи и координаторите, определени от тях в съответствие с член 5;б) информация относно трансграничното движение на опасни или други отпадъци, в което те са участвали, включително:i) количеството опасни и други отпадъци, които се изнасят, тяхната категория, свойства, местоназначение, всяка транзитна страна и метода на обезвреждане, посочени в отговор на уведомление;ii) количеството опасни и други отпадъци, които се внасят, тяхната категория, свойства, произход и методи на обезвреждане;iii) обезвреждане, което не е било извършено според предвижданията;iv) усилията, положени за намаляване на количеството опасни или други отпадъци, които са предмет на трансгранично движение;в) информация относно мерките, възприети от тях за прилагането на тази конвенция;г) информация за налични квалифицирани статистически данни, събрани от тях, относно въздействието на производството, транспортирането и обезвреждането на опасни или други отпадъци върху човешкото здраве и околната среда;д) информация относно двустранни, многостранни


text: и регионални споразумения и договорености, влезли в сила в съответствие с член 11 на тази конвенция;е) информация относно аварии по време на трансгранично движение и обезвреждане на опасни и други отпадъци и относно мерките, предприети за отстраняването им;ж) информация относно възможни начини на обезвреждане, прилагани в района на тяхната национална юрисдикция;з) информация относно мерки, предприети за разработката на технологии за намаляване и/или премахване на производството на опасни и други отпадъци, ии) други въпроси, които Конференцията на страните счете за имащи отношение към тематиката.4. Страните, в съответствие с националните закони и разпоредби, ще следят копия от всяко уведомление, отнасящо се до което и да е трансгранично движение на опасни или други отпадъци, както и отговорите на тези уведомления, да се изпращат до секретариата, когато дадена страна прецени, че нейната околна среда може да бъде засегната от трансграничното движение и е поискала това да се извърши.Член 14Финансови аспекти1. Страните се споразумяват, че в съответствие със специфичните нужди на отделните региони и субрегиони трябва да бъдат учредени регионални или субрегионални центрове за обучение и технологичен трансфер за управлението на опасни и други отпадъци и свеждане до минимум на тяхното производство. Страните ще вземат решение за изграждането на подходящ механизъм за финансиране на доброволни начала.2. Страните ще разгледат възможността за учредяване на оборотен фонд за оказване на помощ на временна основа при извънредни обстоятелства с цел свеждане до минимум на щетите от аварии, възникнали при трансграничното движение на опасни и други отпадъци или при обезвреждането на тези отпадъци.Член 15Конференция на страните1. С настоящото се учредява Конференция на страните. Първата среща на Конференцията на страните ще се свика от изпълнителния директор на ЮНЕП не по-късно от една година след влизане в сила на тази конвенция. Впоследствие редовни срещи на Конференцията на страните ще се провеждат на редовни интервали, които ще бъдат определени от Конференцията на страните на нейната първа среща.2. Извънредни срещи на Конференцията на страните ще се провеждат тогава, когато се счете за необходимо от Конференцията или по писменото настояване на която и да е страна, при положение че в рамките на шест месеца, след като искането им бъде предадено от Секретариата, то се подкрепи от най-малко една трета от страните.3. Конференцията на страните ще съгласува и приеме свой процедурен правилник и процедурен правилник за всеки помощен орган, който тя може да създаде, както и финансовите правила за определяне, в частност, на финансовото участие на страните по тази конвенция.4. На първата си среща страните ще обсъдят всякакви допълнителни мерки, необходими за подпомагането им при изпълнение на техните задължения по отношение на защитата и опазването на морската среда в контекста на тази конвенция.5. Конференцията на страните постоянно ще извършва преглед и оценка на ефективното прилагане на тази конвенция и в допълнение:а) ще подпомага съгласуването на подходящите политики, стратегии и мерки за свеждане до минимум на вредите за човешкото здраве и околната среда, нанесени от опасни и други отпадъци;б) ще разглежда и приема при необходимост поправки към тази конвенция и нейните приложения, вземайки предвид, inter alia, наличната научна, техническа, икономическа и екологична информация;в) ще разглежда и


text: предприема всякакви допълнителни действия, които могат да бъдат необходими за постигане на целите на тази конвенция в светлината на натрупания опит при прилагането ѝ и при прилагането на споразуменията и договореностите, предвидени в член 11;г) при необходимост ще разглежда и приема протоколи, ие) ще създава такива помощни органи, които могат да бъдат необходими за прилагането на тази конвенция.6. Организацията на Обединените нации, нейните специализирани организации, както и всяка държава, която не е страна по тази конвенция, могат да бъдат представени в качеството си на наблюдатели на срещите на Конференцията на страните. Всякакви други органи или институции, били те национални или международни, правителствени или неправителствени, специализирани в сфери, свързани с опасните или други отпадъци, които са информирали Секретариата за желанието си да бъдат представени като наблюдатели на среща на Конференцията на страните, могат да бъдат допуснати, ако най-малко една трета от страните не възразят срещу това. Допускането и участието на наблюдатели се регулира от процедурните правила, приети от Конференцията на страните.7. Три години след влизане в сила на тази конвенция и най-малко на всеки шест години след това Конференцията на страните ще извършва оценка на ефективността си и ако се счете за необходимо, ще разглежда възможността за пълната или частична забрана на трансграничното движение на опасни и други отпадъци в светлината на последната научна, екологична, техническа и икономическа информация.Член 16Секретариат1. На секретариата се възлагат следните функции:а) организира и обслужва срещите съгласно разпоредбите на членове 15 и 17;б) подготвя и изпраща доклади, основаващи се на информация, получена в съответствие с членове 3, 4, 6, 11 и 13, както и на информация, извлечена от срещите на помощните органи, създадени съгласно член 15, и по целесъобразност — на информация, осигурена от съответните междуправителствени и неправителствени органи;в) изготвя доклади относно дейността си, осъществена във връзка с прилагането на своите функции съгласно тази конвенция и ги представя на Конференцията на страните;г) осигурява необходимата координация със съответните международни органи и в частност влиза в такива административни и договорни споразумения, които може да са необходими за ефективното изпълнение на неговите функции;д) осъществява връзка с координаторите и компетентните органи, създадени от страните в съответствие с член 5 на тази конвенция;е) събира информация относно утвърдените национални площадки и съоръжения на страните, които са на разположение за обезвреждане на техните опасни и други отпадъци, и разпространява тази информация сред страните;ж) получава и предава от и на страните информация относно:- източници на техническа помощ и обучение,- наличен технически и научен ноу-хау,- източници за получаване консултантско съдействие и експертизи,- налични ресурси,с цел при поискване да им оказва помощ в следните области:- прилагането на система за уведомяване в рамките на тази конвенция,- управлението на опасни и други отпадъци,- екологосъобразни технологии, свързани с опасните и други отпадъци, като малко- и безотпадни технологии,- оценка на възможностите и площадките за обезвреждане,- мониторинг на опасни и други отпадъци, и- приемане на спешни мерки;з) предоставя на страните при поискване информация за консултанти или консултантски фирми, имащи необходимата техническа квалификация в дадената сфера, които могат да им съдействат при проверка на уведомление за трансгранично движение на опасни или други отпадъци,


text: съответствието на доставката със съответното уведомление и/или факта, че предлаганите съоръжения за обезвреждане на опасни или други отпадъци са екологосъобразни, когато имат основание да смятат, че въпросните отпадъци няма да бъдат третирани по екологосъобразен начин. Разглеждането на тези въпроси няма да бъде за сметка на секретариата;и) съдейства на страните при поискване за определяне на случаи на незаконен трафик и разпространява незабавно сред заинтересуваните страни всяка получена информация относно този незаконен трафик;й) сътрудничи със страните и съответните компетентни международни организации и агенции за предоставяне на експерти и оборудване с цел бързото подпомагане на страните при критични ситуации, ик) извършва други функции, съответстващи на целите на тази конвенция, които могат да бъдат определени от Конференцията на страните.2. Функциите на секретариата ще се изпълняват временно от ЮНЕП до приключването на първата среща на Конференцията на страните, свикана съгласно член 15.3. На своята първа среща Конференцията на страните ще назначи секретариат измежду съществуващите компетентни междуправителствени организации, които са изразили своята готовност да изпълняват функциите на секретариат съгласно тази конвенция. На тази среща Конференцията на страните също ще направи преценка на изпълнението от страна на временния секретариат на функциите, които са му възложени, и по-специално съгласно параграф 1, като ще вземе решение и относно подходящите механизми за изпълнението на тези функции.Член 17Поправки към конвенцията1. Всяка страна може да предложи поправки към тази конвенция, както и всяка страна по даден протокол може да предложи поправки към този протокол. В тези поправки трябва да се вземат под внимание, inter alia, съответните научни, технически и административни съображения.2. Поправките към тази конвенция ще се приемат на срещите на Конференцията на страните. Поправки към който и да е протокол ще се приемат на срещи на страните по съответния протокол. Текстът на която и да е поправка към тази конвенция или който и да е протокол, освен ако не е предвидено друго в този протокол, ще се изпращат на страните от секретариата поне шест месеца преди срещата, на която е предложено да се приеме. Секретариатът също ще съобщава за информация на подписалите конвенцията предложените поправки.3. Страните ще полагат всички усилия за постигането на споразумение относно каквато и да е поправка по тази конвенция чрез консенсус. Като последно средство, ако всички усилия за постигането на консенсус са изчерпани и не е постигнато споразумение, поправката ще бъде приета с три четвърти мнозинство на гласовете на присъстващите и гласуващи на срещата страни, и ще бъде представена от депозитаря на всички страни за ратификация, одобряване, официално потвърждаване или приемане.4. Процедурата по параграф 3 ще се прилага относно поправки към всеки протокол, като за приемането на тези поправки ще е необходимо мнозинство от две трети от страните по този протокол, присъстващи и гласуващи на срещата.5. Документите за ратификация, одобряване, официално потвърждаване или за приемане на поправки се депозират при депозитаря. Поправките, приети в съответствие с параграфи 3 и 4, ще влязат в сила за страните, които са ги приели, на 90-ия ден след получаване от депозитаря на документите за ратификация, одобряване, официално потвърждаване или приемане на най-малко три четвърти от страните, които са ги приели, или


text: най-малко две трети от страните по съответния протокол, които са ги приели, освен ако не е предвидено друго в този протокол. Поправките ще влязат в сила за всяка друга страна на 90-ия ден, след като тази страна депозира документа си за ратификация, одобряване, официално потвърждаване или приемане на поправките.6. За целите на този член "страни, присъстващи и гласуващи" означава страни, които присъстват и гласуват положително или отрицателно.Член 18Приемане и поправки на приложения1. Приложенията към тази конвенция или към който и да е протокол ще представляват неразделна част от тази конвенция или от този протокол и освен ако не е предвидено друго, то позоваването на тази конвенция или нейните протоколи представляват в същото време позоваване и на приложенията към тях. Тези приложения трябва да се ограничават до научни, технически и административни въпроси.2. Освен ако не е предвидено друго в който и да е протокол относно неговите приложения, следните процедури ще се прилагат спрямо предлагането, приемането и влизането в сила на допълнителни приложения към тази конвенция или приложения към даден протокол:а) приложения към тази конвенция и нейните протоколи ще се предлагат и приемат съгласно процедурите, изложени в член 17, параграфи 2, 3 и 4;б) всяка страна, която не може да приеме допълнително приложение към тази конвенция или приложение към който и да е протокол, по който е страна, трябва да уведоми писмено за това депозитаря в рамките на шест месеца от датата на съобщението от депозитаря за неговото приемане. Депозитарят незабавно уведомява всички страни за всяко такова получено уведомление. Страна може по всяко време да замени направена от нея декларация за възражение с декларация за приемане, след което приложенията влизат в сила за същата тази страна;в) при изтичането на шест месеца от датата на разпространяването на съобщението от депозитаря приложението влиза в сила за всички страни по тази конвенция или по който и да е протокол, които не са представили уведомление в съответствие с разпоредбата на буква б).3. Предлагането, приемането и влизането в сила на поправки на приложения към тази конвенция или към който и да е протокол ще бъде предмет на същата процедура, прилагана по отношение на предлагането, приемането и влизането в сила на приложения към тази конвенция или приложения към даден протокол. В приложенията и поправките към тях трябва да се вземат под внимание, inter alia, съответните научни и технически съображения.4. Ако допълнително приложение или поправка към приложение е свързано с поправка на тази конвенция или даден протокол, допълнителното приложение или поправеното приложение няма да влезе в сила преди влизането в сила на поправките към тази конвенция или към съответния протокол.Член 19ПроверкаВсяка страна, която има причини да смята, че друга страна действа или е действала в нарушение на задълженията, поети от нея в съответствие с тази конвенция, може да информира секретариата за това и в този случай едновременно и незабавно ще информира, пряко или чрез секретариата, страната, срещу която са предявени обвиненията. Секретариатът предоставя на страните цялата необходима за случая информация.Член 20Решаване на спорове1. В случай на възникване на спор между страни относно тълкуването, прилагането или спазването на тази конвенция


text: или на даден протокол към нея, те ще търсят решаване на спора по пътя на преговорите или по друг мирен начин по техен избор.2. Ако заинтересованите страни не могат да решат спора си чрез средствата, упоменати в горната точка, спорът, ако страните по него се споразумеят за това, се предава на Международния съд или на арбитраж при условията, посочени в приложение VI по въпросите на арбитража. Обаче при невъзможност да се постигне взаимно съгласие за предаване на спора за решаване от Международния съд или на арбитраж, страните не се освобождават от отговорността да продължат търсенето на пътища за решаването му чрез средствата, упоменати в параграф 1.3. При ратификация, приемане, одобряване, официално потвърждаване или присъединяване към тази конвенция или по всяко време след това дадена държава или организация за политическа и/или икономическа интеграция може да декларира, че признава за задължително, ipso facto и без специално споразумение по отношение на всяка страна, приемаща същите задължения:а) предаване на спора на Международния съд и/илиб) арбитраж в съответствие с процедурите, изложени в приложение VI.Уведомяването относно такава декларация се представя в писмен вид на секретариата, който на свой ред го предава на страните.Член 21ПодписванеТази конвенция ще бъде открита за подписване от страните, от Намибия, представена от Съвета на ООН за Намибия, и от организации за политическа и/или икономическа интеграция в Базел на 22 март 1989 г., във Федералното министерство на външните работи на Швейцария в Берн от 23 март 1989 г. до 30 юни 1989 г., както и в седалището на ООН в Ню Йорк от 1 юли 1989 г. до 22 март 1990 г.Член 22Ратификация, приемане, официално потвърждаване или одобряване1. Тази конвенция подлежи на ратификация, приемане или одобряване от държавите и Намибия, представена от Съвета на ООН за Намибия, и на официално потвърждаване или одобряване от организации за политическа и/или икономическа интеграция. Документите за ратификация, приемане, официално потвърждаване или одобряване ще се депозират при депозитаря.2. Всяка организация по параграф 1, която стане страна по тази конвенция, без нито една държава — членка на тази организация да е страна, ще се обвърже с всички задължения, произтичащи от тази конвенция. При тези организации, когато една или повече държави-членки са страна по конвенцията, организацията и нейните държави-членки ще вземат решение относно съответните им отговорности с цел изпълнение на задълженията им съгласно конвенцията. В такива случаи организацията и държавите-членки няма да могат да упражняват паралелно едни и същи права.3. В своите документи за официално потвърждаване или одобряване организациите по параграф 1 ще декларират границите на своите компетенции по въпросите, регулирани от конвенцията. Тези организации също ще информират депозитаря, който от своя страна ще информира страните относно всяко по-важно изменение в границите на тяхната компетенция.Член 23Присъединяване1. Тази конвенция ще бъде открита за присъединяване за държавите, за Намибия, представена от Съвета на ООН за Намибия, и за организации за политическа и/или икономическа интеграция от деня, последващ датата, от която конвенцията е закрита за подписване. Документите за присъединяване се депозират при депозитаря.2. В документите си за присъединяване организациите, упоменати в параграф 1, ще декларират границите на своята компетенция по отношение на въпросите,